ଅଲେଖ ଚନ୍ଦ୍ର ବିଶ୍ୱାଳ (ଜନ୍ମ : ୦୬ ଜାନୁଆରୀ ୧୯୫୪) ଜଣେ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରପ୍ରାପ୍ତ ଗୀତିକାର  । ଚଳଚ୍ଚିତ୍ର ଗୀତ ବ୍ୟତିତ, ସେ ଗୀତିକବିତା ଓ ଭକ୍ତିସଙ୍ଗୀତ ମଧ୍ୟ ଲେଖିଥାନ୍ତି । ଏଯାବତ ସେ ୯୦୦୦ରୁ ଅଧିକ ଗୀତ, ୭୦୦ରୁ ଅଧିକ ସିଡ଼ି ଓ ୧୭ଟି ଓଡ଼ିଆ ଚଳଚ୍ଚିତ୍ରପାଇଁ ଗୀତରଚନା କରିସାରିଲେଣି । ସେ କେନ୍ଦ୍ରସରକାରଙ୍କ ଚାକିରିରୁ ସେବାନିବୃତ ହୋଇ ସାରିଛନ୍ତି । ଜୀବନୀ ଅଲେଖ ୧୯୫୪ ମସିହାରେ ଯାଜପୁର ଜିଲ୍ଲାର ସୋଲପାଟଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ଅଙ୍ଗୁର ବିଶ୍ୱାଳ ଓ ମାତାଙ୍କ ନାମ କୁମୁଦିନୀ ଥିଲା । ଅଲେଖ, କଲେଜରେ ପାଠପଢିବା ସମୟରୁ ଗୀତରଚନାରେ ମନୋନିବେଶ କରିଥିଲେ । ୧୯୭୫ମସିହାରେ ସେ ଆକାଶବାଣୀ କଟକର ଗୀତିକାର ଭାବରେ ସ୍ୱୀକୃତି ଲାଭ କରିଥିଲେ ।